open-index/open-wikipedia-markdown huggingface dataset:
Bryggen

**Bryggen** on norjalaisen Bergenin kaupungin vanha rahtisatama. Puisine makasiineineen siitä on tullut suosittu turistinähtävyys ja Unescon maailmanperintökohde. Bryggen on palanut monta kertaa. Viimeisin laaja tulipalo sattui vuonna 1955. Varastorakennukset on kuitenkin rakennettu vanhan mallin mukaan.

## Historia
Saagojen mukaan kuningas Olav Kyrre perusti Bergenin kaupunki vuonna 1070. Siitä kasvoi nopeasti tärkeä kauppakeskus ja Norjan vanhan kuningaskunnan tärkein kaupunki.

Ulkomaalaisille kauppiaille annettiin 1200-luvun puolivälissä lupa viettää talvet Bergenissä. Sinne alkoi tulla muun muassa englantilaisia, hollantilaisia, gotlantilaisia ja erityisesti saksalaisia, jotka asettuivat Bryggenin alueelle. Saksalaiset perustivat noin vuonna 1360 Bryggeniin hansaliiton ”toimiston”, jolla oli Bergenin kaupungista erillinen hallintonsa ja koulujärjestelmänsä.

Hansaliiton toiminta hiipui 1400- ja 1500-luvulla. Bryggenin ensimmäiset saksalaishuoneet siirtyivät vuonna 1630 norjalaisille. Saksalaishuoneita oli vuonna 1740 enää yhdeksän. Norjalainen kauppakonttori korvasi vuonna 1754 saksalaiset, mutta kaupankäynti jatkui entisellään hansaliiton sääntöjen alla.

Teollisen vallankumouksen vaikutuksesta perinteinen Nordlandin kuivatun kalan kauppa alkoi hiipua. Vanha Bryggenin satamakortteli alkoi käydä epäkäytännölliseksi uusien toimialojen saapueessa Bergeniin. Alueen eteläosan puutaloja purettiin 1900-luvun alussa ja niiden tilalle rakennettiin viisikerroksisia tiilirakennuksia.

Bryggenin pohjoisosa suojeltiin vuonna 1927, mutta alueen rappeutuminen jatkui silti. Satamassa vuonna 1944 tapahtunut räjähdys tuhosi monia kattoja, ja vuoden 1955 tulipalo tuhosi noin puolet jäljellä olleista rakennuksista.

Tulipalon jälkeen monet kaupunkilaiset olivat sitä mieltä, että alue pitäisi kokonaisuudessaan purkaa ja rakentaa uudestaan. Raunioissa alkoi samaan aikaan arkeologiset kaivaukset, jotka kestivät lopulta 13 vuotta. Niiden ansiosta Bryggenin asema Bergenin historiassa alkoi selvitä paremmin, ja ihmisten mieli kääntyä alueen suojelemiseksi. Kaupunginvaltuusto päätti vuonna 1963, että rakennukset tulee suojella, ja vuonna 1979 Bryggen listattiin Unescon maailmanperintöluetteloon.

## Lähteet

## Aiheesta muualla
Vuokatin Urheiluopisto

**Vuokatin Urheiluopisto** on Sotkamon Vuokatissa sijaitseva lumiliikunnan koulutuskeskus ja asiantuntijataho. Urheiluopiston perusti Suomen Latu vuonna 1945, tuolloin nimellä Vuokatinmaja. Toiseksi osakkaaksi tuli Suomen Hiihtoliitto vuonna 1949 ja nykyisen nimensä Vuokatin Urheiluopisto sai seuraavana vuonna. Koulutustoiminnan ohessa Vuokatin Urheiluopisto toimii myös kilpailujärjestäjänä.

## Urheiluopiston syntymisen taustasta

Jatkosodassa Rukajärven suunnalla oli useita hiihtoaktiiveja, jotka osallistuivat rintaman taakse tehtyihin sissipartioretkiin. Jeljärven huoltotukikohtaan maaliskuussa 1943 tehty hävitysretki aktivoi retken kanssa tekemisissä olleita tekemään herrasmiessopimus, jonka tavoitteeksi asetettiin perustaa "*säätiö edistämään pohjoismaisia talviurheilulajeja Suomen kansan keskuudessa*". Sillä nähtiin tietysti maanpuolustuksellinen merkitys.

Paikan etsintä säätiön toimintaa varten annettiin Onni Palasteen tehtäväksi. Lopputuloksena oli nykyinen Vuokatin urheiluopisto. Rukajärven suunnan päämaja-alueen kanttiinista, Rukahovista, tuli opiston hallintorakennus, joka on nykyisen opistoalueen urheilukentän reunalla.

## Urheiluopiston johtajat
* 1946–1954 Onni Palaste
* 1954–1958 Mauri Katavisto
* 1958–1960 Immo Sorjonen 
* 1960–1968 Jorma Suvikas
* 1969–1990 Erkki Hautamäki 
* 1990–1998 Tor Jungman 
* 1998–2009 Pekka Vähäsöyrinki 
* 2009–2015 Timo Welsby , 
* 2015–2022 Veikko Halonen 
* 2022–2025 Mari Varjonen
* 2025– Kosti Puurunen

## Lähteet
Valkosaari (Norja)

**Valkosaari** () on Huippuvuoriin kuuluva saari. Saarelta on 62 kilometriä lähimmälle Venäjälle kuuluvalle saarelle. 

Valkosaaren löysi hollantilainen Cornelis Giles vuonna 1707. Siellä ruotsalainen tutkimusmatkailija Salomon Andrée retkikuntineen kuoli vuonna 1897.

Saaren nimi tarkoittaa valkoista saarta. Se on lähes kokonaan jäätikön peitossa. Paljaana oleva muutaman neliökilometrin alue on karua kalliota. Saarella ei yleensä elä mitään, joskus siellä käy jääkarhuja.

## Lähteet
Pakainen

**Pakainen** on Maskussa sijaitseva kylä, jossa asuu noin 200 asukasta. Pakaisten kylä käsitetään usein laajempana alueena, ja Lankilan kylän ajatellaan usein kuuluvan siihen. Pakaisissa toimii kyläyhdistys, jossa päätetään yhteisistä asioista. Yhdistys järjestää myös pienimuotoisia tapahtumia. Pakaisissa sijaitsee myös turistikohde Kaiturintila sekä Metsolan Maatila. 
 
Pakaisten koulu lopetti toimintansa 1980-luvulla, ja nykyään pakaislaiset käyvät koulua ensin Kurittulan ja sitten Hemmingin koulussa. Matkaa Pakaisista Kurittulaan on noin 5 km.

Mirkka Rekolan teoksessa *Maskuja* (1987) esiintyvä Masku Pakainen on saanut kylästä nimensä.

## Kirjallisuutta
*
Valkosaari

**Valkosaari** () on pieni saari Helsingissä, lähellä Eteläsatamaa. Nyländska Jaktklubben pitää siellä satamaa ja ravintolaa. Saaren pinta-ala on noin kaksi hehtaaria ja pituus 200 metriä. Valkosaarella on aiemmin ollut veneveistämö, telakka, sairaala ja karanteeniasema. Vanhaa telakkahallia käytetään nykyään vuokrattavana juhlatilana kesäaikaan.
 
## Lähteet

## Aiheesta muualla
IK Sirius IBK

**IK Sirius IBK** on vuonna 1907 perustetun uppsalalaisen urheiluseuran IK Siriuksen salibandyjaosto. IK Sirius IBK pelaa Ruotsin korkeimmalla sarjatasolla Superliigassa. Seuran edustusjoukkue pelaa kotiottelunsa IFU Arenalla.

## Katso myös
*IK Sirius emäseura
*IK Sirius BK IK Siriuksen jääpallojaosto
*IK Sirius FK IK Siriuksen jalkapallojaosto

## Lähteet
* IK Sirius IBK - Salibandyjaoston kotisivu
Teekkariorkesteri Humpsvakar

**Teekkariorkesteri Humpsvakar** tai **Teknologorkestern Humpsvakar** on Aalto-yliopiston osakunta Teknologföreningenin opiskelijaorkesteri. Orkesteri soittaa ja vaikuttaa Otaniemessä, Espoossa. Humpsvakar voi tarkoittaa niin orkesteria kuin yksittäistä orkesterin jäsentä. 

Orkesteri soittaa iloista jazzmusiikka, eniten Dixielandia, mutta myös marssi- ja tanssimusiikkia tangosta valssiin. Tyypillisiä kappaleita ovat ”Royal Garden Blues”, ”Twelfth Street Rag” ja ”Tiger Rag” sekä tunnusmelodia ”Bompa” (Anchors Aweigh). Humpsvakar esiintyy myös lauluesityksillä, jotka yleensä koostuvat stemmalauluista.

Orkesterin jäsenet käyttävät frakkeja, joissa on orkesterin nimi selässä, Marimekon Röttikankaasta tehtyjä liivejä, sekä vuodenajan mukaan joko knalleja tai teekkarilakkeja.

Vuodesta 1987 asti on orkesterilla myös ollut baletti nimeltä Rumpskakar. Vuoteen 2007 asti Rumpskakar esiintyi vain joka viides vuosi juhlavuosina, mutta nykyään baletti on mukana koko ajan.

## Historiaa

Humpsvakar soitti ensimmäisen kerran syksyllä 1961, kun joukko teekkareita otti vastaan teekkarispeksin Chalmersista, Göteborgista, satamassa. Orkesteri juhli ensimmäistä vuosijuhlaansa joulukuussa 1962.

Tällä hetkellä Humpsvakar on tehnyt yhteensä 12 levyä. ”Vänstergängade”, joka julkistettiin vuonna 1966, oli LP, joka soitetaan sisältä ulospäin. Tämä on maailman ensimmäinen LP, joka soitetaan tällä tavalla. Muita mainittavia tuotoksia on Helan/Halvan (1975) sekä Utanpå&Innanför (1985).

## Diskografia

Humpsvakar on tehnyt yhteensä 12 albumia.

*1964 - Humpsvakar
*1966 - Pro Urdsgjallar
*1966 - Vänstergängade
*1970 - Toppen/Botten
*1975 - Helan/Halvan
*1980 - Gomorron/Gonatt
*1985 - Utanpå & Innanför
*1990 - Inom Ramen För God Ton
*1996 - Live är Härligt
*2000 - Tuta är Silver, Tiger är Guld
*2005 - Elfte Dukningen
*2010 - Duodecibel

## Lähteet

## Aiheesta muualla
*Humpsvakarin kotisivut
Virret

**Virret** tarkoittaa seuraavia:
* virsi
* *[[Virret (Sakari Kukon albumi)|Virret]]*, Sakari Kukon albumi vuodelta 2001
* *[[Virret (Club for Fiven albumi)|Virret]]*, Club for Fiven albumi vuodelta 2020
George Whitefield Chadwick

**George Whitefield Chadwick** (13. marraskuuta 1854 – 4. huhtikuuta 1931) oli yhdysvaltalainen säveltäjä. Hän kuului Amy Beachin, Arthur Footen, Edward MacDowellin, John Knowles Painen ja Horatio Parkerin ohella *Boston Six* -ryhmään. Hänen teostensa joukossa on oopperoita, kolme sinfoniaa ja viisi jousikvartettoa.

Chadwick opiskeli paitsi kotimaassaan, myös Saksassa. Hänen opettajiensa joukossa olivat Carl Reinecke, Salomon Jadassohn ja Josef Rheinberger. Hän toimi paitsi säveltäjänä, myös urkurina ja kapellimestarina. Hän nousi New England Conservatoryn johtoon vuonna 1897.
Mýrdalsjökull

**Mýrdalsjökull** on jäätikkö Islannin eteläosassa. Se on eteläisin Islannin jäätiköistä. Siitä länteen on pienempi Eyjafjallajökull-jäätikkö; näitä kahta yhdistää Fimmvörðuháls, joka on suosittu vaellusreitti (ks. alla). Mýrdalsjökullin korkein kohta on 1 493 metriä ja vuoden 1980 mittauksessa se peitti 595 neliökilometrin alueen.

Jäätikkö peittää alleen toimivan Katla-tulivuoren. Sen kaldera on ovaalin muotoinen ja läpimitaltaan noin 10 kilometriä. Jäätikkö peittää sen kokonaan 200–700 metrin paksuisena.

Ennen Hringvegurin (saaren ympäri kulkeva päätie) rakentamista, ihmiset pelkäsivät kulkea jäätikön edustalla olevien tasankojen halki pelättyjen *jökulhlaupien* (eli jäätikköjokitulvien) ja ylitettävien syvien jokien takia. Vuoden 1918 purkaus aiheutti laharin, joka siirsi rantaviivaa viidellä kilometrillä.


Kuva:Mýrdalsjökull.jpg|
Kuva:Myrdalsj%C3%B6kull_glacier_iceland_2005_1.JPG|
Kuva:Myrdalsj%C3%B6kull_glacier_iceland_2005_2.JPG|Mýrdalsjökull

## Fimmvörðuháls
Fimmvörðuháls sijaitsee Eyjafjallajökull- ja Mýrdalsjökull-jäätiköiden välissä. Yksi Islannin suosituimmista vaellusreiteistä Skógarin ja Thórsmörkin välillä kulkee tämän vuorisolan kautta, vaikka reitti on 22 kilometriä pitkä ja matkalla pitää kiivetä 1&nbsp;000 metriä. Matkalaiset voivat viipyä solassa olevissa eritasoisissa majoissa. Reitti on erityisen kaunis lukuisten vesiputousten takia. Kulkeminen reitillä on mahdollista vain kesäkuun puolivälin ja elokuun puolivälin välisenä aikana. Toukokuussa 1970 kolme taivaltajaa kuoli ylittäessään solaa lumimyrskyssä.

## Aiheesta muualla

*Tutkielma jäätikön topografiasta sekä pinnalta että pinnan alta (PDF) , 
*Tietoa Katla-tulivuoresta(Institute of Earth Sciences, Iceland – Katla) 
*Tietoa Mýrdalsjökullin ''jökulhlaup''eista 
*Jäätikkö luoteesta
* Katla: Purkaukseen valmistautumisohje turisteille  (PDF)
IK Sirius

**IK Sirius** on vuonna 1907 perustettu ruotsalainen urheiluseura Uppsalasta. IK Siriuksen perustivat vuonna 1907 David Pettersson ja Abdon Eklund Svartbäckenissä. Alkuaikoina seuran toimintaan kuului lukuisia urheilulajeja, nykyisin seuralla on jääpallo-, jalkapallo- ja salibandyjaostot.

## Jääpallo

Jääpallossa Sirius on yksi Ruotsin vanhimmista seuroista. Se on voittanut Ruotsin mestaruuden viisi kertaa, ja pelannut lopputtelussa yhteensä kymmenen kertaa.

## Jalkapallo

Jalkapallossa Siriuksen paras saavutus on Ruotsin mestaruushopea vuodelta 1924. Se on pelannut Ruotsin korkeimmalla sarjatasolla Allsvenskanissa kaudesta 2017 alkaen, ensi kertaa sitten 1970-luvun. Kaudella 2017 joukkue sijoittui Allsvenskanissa seitsemänneksi, ja sen jälkeen sijoitukset ovat olleet heikompia.

## Salibandy

Seuran salibandyjaosto IK Sirius IBK pelaa Ruotsin korkeimmalla sarjatasolla Superliigassa, jonne se nousi kaudelle 2009–2010.

## Lähteet

## Aiheesta muualla
*  Seuran kannattajien sivusto
Chez Jouni

**Chez Jouni** on Ranskassa asuvan Michelin-tasoisen huippukokin Jouni Törmäsen opas suomalais-ranskalaiseen ruokamaailmaan. Tähdistä huolimatta Törmänen ei esittele monimutkaista gourmet-ruokaa, vaan pääosassa ovat hyvät perusraaka-aineet ja yksinkertainen, mutkaton ja maanläheinen ruoka. Törmäsen ohje ruoanlaittajalle: "Huonosta ei saa hyvää, eli jos haluat nauttia hyvästä, älä pihtaa kun teet ruokaostoksia – vaadi vain parasta."

*Chez Jouni* liittyy MTV3:lla esitettävään Törmäsen ruokasarjaan.

## Lähteet

## Aiheesta muualla
*''Chez Jouni'' Tammen sivustolla
*Arvostelu Kauppalehdessä
Canelco Capital

**Canelco Capital** on suomalainen pääomasijoitusyhtiö, joka tekee pääasiassa vähemmistösijoituksia pk-yritysten johdon yritysostoihin (MBO/MBI) ja muihin omistusjärjestelyihin. Yritys hallinnoi noin 55 miljoonan euron pääomia. Sillä on työntekijöitä Helsingissä, Kuopiossa ja Tampereella.

Canelco Capital hallinnoi myös alueellisia rahastoja, kuten Itä-Suomen Rahastoa, joka syntyi Etelä-Savon Pääomarahaston sekä Savon Teknia- ja Karinvest -rahastojen yhdistyessä toukokuussa 2009. Itä-Suomen Rahaston suurimmat omistajat ovat Veraventure, itäisen Suomen osuuspankit, Osuuskunta KPY sekä Kuopion, Joensuun ja Mikkelin kaupungit.

## Historia
Canelco Capital syntyi kun vuonna 2009 Sentica Partners päätti keskittyä keskisuuriin ja pieniin buyout-sijoituksiin, luopuen alueellisten rahastojen hallinnoinnista. Tämä liiketoiminta myytiin avainhenkilöille, jotka perustivat Canelco Capitalin. Yrityksen perustana on MBO-kaupalla Senticasta irtautunut Smallcap -tiimi.

## Nykyisiä sijoituksia

### Aiempia

## Lähteet

## Aiheesta muualla
*Canelco Capital
Hans Välimäki

**Hans Välimäki** (s. 23. huhtikuuta 1970 Tampere) on suomalainen keittiömestari, joka toimi vuosina 1998–2013 pohjoismais-ranskalaisen Chez Dominique -ravintolan omistajana. Hän omistaa myös puolet vuonna 2012 aloittaneista Midhill-hampurilaisravintoloista.

Välimäki on ollut mukana Subin kokkisarjassa *[[Top Chef Suomi]]* päätuomarina sekä juontanut kahta muuta ohjelmaa: *[[Hansin matkassa]]* ja *[[Kuppilat kuntoon, Hans Välimäki!]]*.

## Yksityiselämä
Välimäki on naimisissa Maria von Graevenitz-Välimäen kanssa. Heillä on kaksi lasta. Välimäellä on kaksi lasta myös aiemmasta avioliitostaan Teresa Välimäen kanssa.

## Julkaisut
* *Kahden tähden keittokirja*, Kaisaniemen Dynamo, 2003
* *Koti keittiössä*, Otava, 2004 – vuoden 2004 suomalainen keittokirja. (ruoka: Hans Välimäki, kuvat: Sami Repo, teksti: Mikko Takala) uusi p. 2007 
* *Chez Dominique*, Otava, 2004 (ruoka: Hans Välimäki, kuvat: Sami Repo, teksti: Mikko Takala) 
* *Grillistä*, Otava, 2005 (ruoka: Hans Välimäki; kuvat: Sami Repo; teksti: Mikko Takala.) 
* *P.S.: parasta sokerista*, Otava, 2007 (jälkiruoat ja leivonnaiset: Hans Välimäki, Vesa Parviainen, kuvat: Sami Repo, teksti: Mikko Takala, Anu Hopia.) 
* *Välimäki*, Otava, 2008 (ruoka: Hans Välimäki, valokuvat: Sami Repo, tekstit: Mikko Takala. (Reseptit julkaistu aiemmin Kauppalehti Pressossa ja teoksissa Koti keittiössä, Chez Dominique, Grillistä, P.S) 
* *Lusikka soppaan!*, Otava, 2009 (ruoka: Hans Välimäki, kuvat: Sami Repo, teksti: Mikko Takala). 
* *Mummola*, Otava, 2011 (ruoka: Hans Välimäki; kuvat: Sami Repo; teksti: Mikko Takala.) 
* *Poro*, Readme.fi, 2010 (reseptit: Markus Maulavirta, Hans Välimäki, Kimmo Jylhä, Tero Mäntykangas, Hannu Lahtela, teksti: Mikko Takala, kuvat: Sebastian Nurmi) 978-952-220-264-2 
***Reindeer*, Readme.fi, 2011  
* 
* *Hansin matkassa*. (ruokaohjeet: Hans Välimäki, teksti: Mikko Takala, matkakuvat: Tommi Anttonen, ruokakuvat: Anton Sucksdorff.) Readme.fi, 2013 .
* *Hansin matkassa 2*. (ruokaohjeet: Hans Välimäki, teksti: Mikko Takala ja Mika Remes, matkakuvat: Tommi Anttonen ja Mika Remes, annoskuvat: Tommi Anttonen.) Readme.fi, 2014 .
* *Patakuningas: Elämä lautasella*. WSOY, 2018.  (tulossa)

## Palkinnot ja tunnustukset
* Michelin-tähti Chez Dominique: yksi tähti vuosina 2001–2002, kaksi tähteä 2003–2009
* Helsinki-mitali
* Restaurateur of The Year 2003, International Food & Beverage Forum

## Lähteet

## Aiheesta muualla
* Emilia Tykki: Huippukokki Hans Välimäeltä suorasanainen vastaus kritiikkiin August von Trappesta.  Aamulehti 30.9.2016
* Hans Välimäen sivusto.
* Chez Dominiquen sivusto.
HMS Alisma

**HMS Alisma** (viirinumero K185) Britannian kuninkaallisen laivaston Flower-luokan korvetti.

## Valmistus

Ranskan hallitus tilasi 8. huhtikuuta 1940 työnumerolla J3841 aluksen nimellä *Pertuisane* Belfastista Harland and Wolffilta. Alus laskettiin vesille 17. joulukuuta ja valmistui 13. helmikuuta 1941 *HMS Alismaksi* nimettynä. Britannian hallitus lunasti 6. heinäkuuta 1940 aluksen Kuninkaalliselle laivastolle Ranskan antautumisen jälkeen.

## Palvelus
Aluksen miehistö pelasti 14. tammikuuta 1942 merestä kuusi merimiestä brittiläiseltä kauppalaivalta *Empire Surffilta*, joka oli joutunut Islannin eteläpuolella Saksan laivaston sukellusvene *[[U-43|U-43:n]]* torpedoimaksi (). Aluksen miehistö pelasti 1. lokakuuta 1943 *[[HMS Spiraea]]n* kanssa 68 brittiläisen kauppalaivan *Fort Howen*, joka oli joutunut Bougien itäpuolella sukellusvene *[[U-410]]* torpedoimaksi (), eloonjäänyttä. Se pelasti samana päivänä vielä 51 brittiläisen kauppalaiva *Empire Commercen*, jonka oli torpedoinut sama sukellusvene (), eloonjäänyttä.

Alus myytiin 1947 intialaiselle Memsabe Maritimelle, joka muutti aluksen nimeksi 1948 *Laconia*. Alus myytiin 1950 kreikkalaiselle K. Samartzopoulokselle, joka nimesi aluksen *Constantinos S:ksi*. Aluksen omistajaksi tuli 1952 D. Efthimiou, joka nimesi aluksen *Parnoniksi*. Alus haaksirikkoutui 16. heinäkuuta 1954 ollessaan matkalla Marseillesta Eleusikseen.

### Päälliköt
Aluksen päälliköinä olivat:
*Maurice George Rose 2. tammikuuta 1941 – 1. toukokuuta 1943
*George Lanning 1. toukokuuta 1943 – 11. kesäkuuta 1945

## Lähteet
*
*
*
*

### Viitteet
Damian Halata

**Damian Halata** (s. 8. elokuuta 1962) on puolalaissyntyinen saksalainen jalkapallovalmentaja ja entinen hyökkääjä. Joulukuusta 2011 lähtien hän on toiminut saksalaisen FSV Budissa Bautzenin päävalmentajana.

## Ura pelaajana

Puolassa syntynyt Halata pelasi koko uransa DDR:ssä ja edusti maata myös neljässä maaottelussa. Hän aloitti uransa 1. FC Magdeburgin organisaatiossa juniorina ja nousi myöhemmin edustusmiehistöön. Hän edusti Magdeburgia lähes 200 DDR-Oberligan ottelussa ja oli voittamassa FDGB-Pokalin mestaruutta 1983. Hän pelasi joukkueen paidassa myös Euroopan cupissa.

Halata siirtyi Magdeburgista 1. FC Lokomotive Leipzigiin 1988. Hän aloitti uransa seurassa räväkästi iskemällä lokakuussa BSG Sachsenring Zwickauta vastaan pelatussa ottelussa viisi maalia. Halata jatkoi seurassa myös Saksan jälleenyhdistymisen jälkeen, mutta joutui jättämään pelikentät kaudella 1991/92 vakavan loukaantumisen vuoksi.

### Meriitit pelaajana

* FDGB-Pokal: 1983

## Ura valmentajana

Halata jatkoi uraansa jalkapallon parissa VfB Leipzigin apuvalmentajana 1992. Hän nousi huhtikuussa 1994 seuran päävalmentajaksi Bundesliigan viimeisille kierroksille, muttei onnistunut pelastamaan seuraa putoamiselta. Hän jatkoi kuitenkin edelleen apuvalmentajana ja toimi toukokuussa 1996 lyhyen aikaa päävalmentajan. Kolmannen päävalmentajapestinsä Halata aloitti joulukuussa 1997, mutta hän ei kyennyt estämään putoamista 2. Bundesliigasta ja sai lähteä kauden jälkeen.

Joulukuussa 1998 Halata siirtyi Dynamo Dresdenin päävalmentajaksi, mutta sai väistyä tehtävistään jo helmikuussa 1999. Hän jatkoi seuran palveluksessa Rolf Schafstallin, Colin Bellin ja Cor Potin apulaisvalmentajana maaliskuuhun 2001 saakka.

Tammikuussa 2002 Halata siirtyi ZFC Meuselwitzin päävalmentajaksi. Hän johdatti seuran kaudella 2003/04 Thüringenligan mestariksi ja nousuun Oberliga Nordostiin. Halata valmensi seuraa kesään 2006 saakka. Maaliskuussa 2007 hän siirtyi SV Dessaun peräsimeen, mutta palasi takaisin Meuselwitziin jo joulukuussa 2007.  Hänen johdollaan seura voitti kaudella 2008/09 Oberliga Nordostin eteläisen lohkon ja nousi Regionalligaan. Hän sai yllättäen potkut seurasta toukokuussa 2011. 

Joulukuun lopussa 2011 Halatasta tuli Oberliga Nordostissa pelaavan FSV Budissa Bautzenin päävalmentaja. 

### Meriitit valmentajana

* Thüringenliga: 2004
* Oberliga Nordost: 2009

## Lähteet
Dr. Freeze

**Elliot Straite**, tunnetaan myös pseudonyymiltään **Dr. Freeze**, on yhdysvaltalainen laulaja, sanoittaja ja tuottaja. Hänen musiikkinsa on pääsääntöisesti new jack swing -tyyliä. Hän on esimerkiksi sanoittanut ja tuottanut hittikappaleen I Wanna Sex You Up R&B-poikabändille Color Me Badd ja sanoittanut ja tuottanut Michael Jacksonin kanssa kappaleen *Break of Dawn* Jacksonin albumille *[[Invincible (Michael Jacksonin albumi)|Invincible]]*.

## Muut työt
* Top 3 hitti *[[Poison (Bell Biv DeVoe)|Poison]]* Bell Biv DeVoe -ryhmälle. 
* *The Mac* Jennifer Love Hewittin elokuvaan Can't Hardly Wait.
* *[[Spydermann]]* Another Bad Creation -ryhmän hittialbumille *[[Coolin' at the Playground Ya Know!]]*.
* *I'm Back* Red Banditille.
* *I Got The Feeling* Today -yhtyeelle.

## Katso myös
*Teddy Riley
Lapualaisooppera (albumi)

**Lapualaisooppera** on Arvo Salon kirjoittamasta ja Kaj Chydeniuksen säveltämästä samannimisestä musiikkinäytelmästä vuonna 1967 julkaistu kirjallinen äänilevy. Levystä julkaistiin CD-painos vuonna 1996. 

## Kappaleet
*Kappalelista ei sisällä välipuheita*. 
# Me vapautimme tämän maan/Me rakensimme suomalaisen tasavallan  	  
# Pahat sanat synnyttävät pahoja tekoja 	  
# Liehu, punalippu, liehu! 	  
# Punaista oli veri, joka valui maahan 	  
# Pikkupoika Pohjanmaalta 	  
# Riistäjän ruoska/Me lahtarikaartin laitamme 	  
# Kotimme, uskomme, vartioväki 	  
# Kosolan tulolaulu 	  
# Jo murtuu aidat 	  
# Muilutusmarssi 	  
# Lapuan laki 	  
# Antakaa anteeksi vähän kaikille 	  
# Kun mies murhattiin 	  
# Maa painaa parrelleen 	  
# Eletään kuin pellossa 	  
# Hurjan Hiljan sotaanlähtö 	  
# Kaksi pilkkaajaa patsaskäynnillä 	  
# Ei väkivaltaa/Me emme tee mitä emme tahdo

## Lähteet
Rainier I (Monaco)

**Rainier I** (1267 Genova – 1309 Napolin kuningaskunta) on varsinaisen Grimaldin suvun kantaisä ja dynastian perustaja. Rainier ehti hallita Monacon kalliota yhdessä serkkunsa François Grimaldin kanssa neljä vuotta, ennen kuin joutui maanpakoon 10. huhtikuuta 1301.

1200-luvulla Genovassa käytiin sisäisiä taisteluja guelfien ja ghibelliinien puoluekuntien kesken, ja Grimaldit olivat guelfien puolella. Guelfit hävisivät ja heidät ajettiin, liittolaisineen, ulos kaupungista. Rainier seurasi serkkuaan Francesco Grimaldia, joka 8. tammikuuta 1297 otti haltuunsa Napolin Monacon linnoituksen. Todennäköisesti Rainierin perhe seurasi häntä Monacoon.

Napolin kuningas järjesti kuitenkin Monacon kauppasaartoon, jonka pitkittyessä Rainierin oli pakko luovuttaa Monaco takaisin Napolin kuninkaalle 1301. 

Myöhemmin Ranier taisteli Filip III:n rinnalla Ranskassa. Ranskan laivaston palveluksessa hän tuotti ranskalle Ratkaisevan voiton flaameista 1304, jolloin Filip teki hänestä amiraalin (*Renerius de Grimaudis, admirandus noster*) ja hän alkoi saada ranskalta vuotuista eläkettä. Hänestä tuli myös St. Demetriusen paroni ja Cagnesin herra.

Rainier oli naimisissa kahdesti, joista ensimmäisestä, Giacomo del Carretto kanssa solmitusta avioliitosta, oli neljä lasta:
* Vinciguerra
* Kaarle I Monacon kruununperillinen
* Savage 
* Luciano Villafrancan herra

Rainierin toinen avioliitto Andriola Cricketin kanssa oli lapseton.

## Lähteet
* Françoise de Bernardy, Princes of Monaco: the remarkable history of the Grimaldi family, ed. Barker, 1961
Kaarle I (Monaco)

**Kaarle I** Monaco (kuoli 15. elokuuta 1357) oli ensimmäinen todellinen Monacon herra, ja Monacon hallitsija. Kaarle joutui maanpakoon, kun Genova valtasi Monacon 10. huhtikuuta 1301.

Kolmenkymmenen genovalaisvuoden jälkeen Kaarle otti uudelleen haltuunsa Monacon kalliolla olevan linnoituksen 12. syyskuuta 1331. Hän hallitsi sitä kuolemaansa asti genovalaisten rakentamasta linnoituksesta käsin.

Kaarle sai haltuunsa Mentonin 1346 ja Roccabrunan 1355. 29. kesäkuuta 1352 Kaarle otti kanssahallitsijoikseen setänsä Antonion (isän, Rainier I nuoremman veljen) sekä lapsensa Rainier II:sen ja Gabrielin. Nyt myös Ranskan kuningas tunnusti Kaarlen oikeudet Monacoon. Hän oli ensimmäinen Monacon hallitsija, joka mainitaan ranskalaisessa asiakirjassa, vuonna 1342 Monacon, Mentonin ja Roquebrunen herrana (*Seigneur de Monaco, Menton et Roquebrune*), mikä jatkossa "oikeutti" Grimaldien hallinnon.

Kaarle tasapainotteli politiikassa paikallisten suurvaltojen välillä. Hänellä oli alaisinaan useita ritareita, joita hän vuokrasi eri valtioille. Valtakuntansa sisällä hän antoi paikallisille asukkaille erilaisia vapauksia ja oikeuksia, mikä oli todella harvinaista keskiaikana, feodaalisessa yhteiskunnassa.
Aatemaailmaltaan harvinaisen liberaali Kaarle vaurastui, ja hän laajensi omaisuuttaan niin Monacossa kuin muuallakin Provencessa ja Genovassakin, jossa hän omisti useita kiinteistöjä. Hän oli keskiajan Rivieran rikkain, paikallinen "herra".

Kaarlen menestyminen ja hänen valtakuntansa onnistuneet laajennukset aiheuttivat kuitenkin kateutta Genovassa, ja vuonna 1357 Monacon kalliota piirittikin 4000 genovalaisen armeija. Kaarle kuoli tuntemattomasta syystä ennen ratkaisevaa taistelua.

Kaarle oli naimisissa useaan kertaan ja hänellä oli useita avioliiton ulkopuolisia lapsia. Viimeisimmistä liitoista ei ole tietoa. Saattaa olla, että kyseessä oli tunnustetut lapset. Ensimmäisen vaimon, Lucchina Spinolan kanssa hän sai kolme lasta.
* Rainier II, kruununperijä, Menton hallitsija
* Francis
* Gabriel, kanssahallitsijana 29. kesäkuuta 1352 – 15. elokuuta 1357

Myöhemmin Kaarle I meni naimisiin Italialaisen Orsinin aatelissuvun jäsenen kanssa. Avioliitosta syntyi yksi lapsi:
* Carlo, Mentonin käskynhaltija

Kolmannesta avioliitosta, tuntemattomaksi jääneen naisen kanssa:
* Luca, Mentonin käskynhaltija

Neljännen vaimon kanssa:
* Pietro, Mentonin käskynhaltija.
* Lancillotto
* Rufo
* Anastasia

## Lähteet
* Françoise de Bernardy, Princes of Monaco: the remarkable history of the Grimaldi family, ed. Barker, 1961
Babyface

**Kenneth Brian ”Babyface” Edmonds** (s. 10. huhtikuuta 1959) on yhdysvaltalainen R&B- ja pop-laulaja, sanoittaja, kitaristi, kosketinsoittaja, musiikkituottaja, elokuvatuottaja ja yrittäjä.

## Diskografia
### Studioalbumit
* Lovers (1986)
* Tender Lover (1989)
* A Closer Look (1991)
* For the Cool in You (1993)
* The Day (1996)
* Christmas with Babyface (1998)
* Face2Face (2001)
* Grown & Sexy (2005)
* Playlist (2007)
* Return of the Tender Lover (2015)

## Aiheesta muualla
*Babyfacen viralliset kotisivut
Amour unit deux cœurs

**Amour unit deux cœurs – Henry Lönnforsin miniatyyrikokoelma** on Turun taidemuseon vuonna 2009 julkaisema kirja, jossa esitellään Henry Lönnforsin museolle lahjoittaman kokoelman 57 miniatyyrimaalausta ja kaksi muuta turkulaista miniatyyrikokoelmaa. Teoksessa on artikkelit kokoelman lahjoittajasta, miniatyyritaiteesta sekä taiteilijoiden esittelyt. Teoksen ulkoasun on suunnitellut Minna Luoma. 

Suomen kirjataiteen komitea on valinnut teoksen vuoden 2009 kauneimmaksi kirjaksi. Palkintolautakunta sanoo arviossaan: "Pienikokoinen kaunotar, joka hurmaa heti. Jos uskaltaa koskettaa, tuntee turkoosin pehmeyden ja jos vilkaisee kirjan sivuja, niin kullan loisto häikäisee."

Teoksen ranskankielinen nimi () on peräisin kokoelmaan kuuluvan miniatyyrin kääntöpuolta kiertävästä tekstistä.

Henry Lönnforsin lahjoittamista miniatyyreistä koottu näyttely oli avoinna Turun taidemuseossa 8. syyskuuta 2009–28. marraskuuta 2010.

## Teoksessa esitellyt taiteilijat
*Louis-Francois Aubry
*Antoine Paul Vincent
*Jean Baptiste Isabey
*Johan Erik Bolinder
*Pierre Edouard Dagoty
*Jakob Axel Gillberg
*Christophe Guérin
*Salomon Hofling
*Henry Inman
*Carl Gustaf Klingstedt (eli Clinchelet)
*Niclas Lafrensen nuorempi
*Frédéric Millet

## Lähteet

## Aiheesta muualla
*''Amour unit deux cœurs'' Kuriositeettiklubin sivulla (Arkistoitu linkki)
2,2′-bipyridiini

**2,2'-bipyridiini** eli **2,2'-dipyridyyli** (C10H8N2) on aromaattinen heterosyklinen amiini ja pyridiinin johdannainen. Yhdiste on kaksihampainen ligandi ja muodostaa kompleksiyhdisteitä useiden siirtymämetallien kanssa, jolloin siitä käytetään usein lyhennettä bipy.

## Synteesi
2,2'-bipyridiiniä voidaan valmistaa eliminoimalla vetyä pyridiinistä, jolloin kaksi pyridiinimolekyyliä yhdistyy 2,2'-bipyridiiniksi. Reaktion katalyyttinä käytetään Raney-nikkeliä.

2,2'-bipyridiiniä voidaan valmistaa myös käyttämällä lähtöaineina erilaisia pyridiinin johdannaisia, kuten 2-bromipyridiiniä, 2-(aminometyyli)pyridiiniä tai 2-(2-pyridyyli)tetrahydropyraania.

## Käyttö
2,2'-bipyridiini muodostaa komplekseja useiden metallien kanssa ja sen käyttö perustuukin pääasiassa näihin komplekseihin. Yhdiste muodostaa Fe2+-ionin kanssa värillisen kompleksin [Fe(bipy)3]2+:n, jota voidaan käyttää redox-indikaattorina tai raudan määrittämiseen spektrofotometrillä.

[[Ru(bipy)<sub>3</sub>]<sup>2+</sup>](https://fi.wikipedia.org/wiki/Tris%28bipyridiini%29rutenium%28II%29kloridi)-kompleksin ominaisuuksia luminoforina on tutkittu tarkoin. Sitä käytetään muun muassa merkkiaineena affiniteettibiotesteissä.

## Myrkyllisyys
Aine on myrkyllinen ja hengitettynä aiheuttaa yskää ja kurkkukipua. Nieltynä aine voi aiheuttaa huonovointisuutta ja oksentamista.

## Lähteet
Albert Montañés

**Albert Montañés Roca** (s. 26. marraskuuta 1980 Sant Carles de la Ràpita) on espanjalainen tennispelaaja. Hän asuu nykyään Barcelonassa.

Ensimmäisen kerran tenniksen maailmanlistalla 100:n joukkoon hän pääsi vuonna 2001, jonka jälkeen hän on ollut pois top 100:sta 20 viikkoa. Elokuussa 2010 Montañés saavutti tähän asti parhaimman ATP-sijoituksensa oltuaan listalla 22:s.

Montañés voitti ensimmäisen ATP-turnauksen heinäkuussa 2008 Alankomaiden avoimissa, kun finaalivastustaja oli Steve Darcis. Toinen voitto tuli toukokuussa 2009 Estoril Openissa, kun finaalissa hän voitti James Blaken. Kolmas voitto tuli Bukarestissa syyskuussa 2009, kun finaalissa hän voitti Juan Mónacon. Neljäs voitto tuli Estorilissa toukokuussa 2010, kun finaalissa hän voitti Frederico Gilin. Viides voitto tuli Stuttgartissa heinäkuussa 2010, kun hän voitti finaalissa Gaël Monfilsin. Viimeisimmän turnausvoittonsa hän saavutti Nizzassa toukokuussa 2013 voitettuaan loppuottelussa Gaël Monfilsin.

## Aiheesta muualla

* ATP-kiertueen profiili
Rainier II

File:Rainier II et Isabella Asinari.jpg
**Rainier II**  (1350–1407 Monaco) oli Monacon herra 29. kesäkuuta 1352 – 15. elokuuta 1357. Hän hallitsi yhdessä isosetänsä Antonion, isänsä Kaarle I:n ja veljensä Gabrielin kanssa.

Kun Rainierin isä kaatui taistelussa genovalaisia vastaan vuonna 1357, Rainier aloitti neuvottelut Genovan kanssa 9. elokuuta 1357. Nämä olisivat luovuttaneet niin Monacon kuin muunkin omaisuuden takaisin Rainierille, mikäli tämä maksaisi genovalaisille 20&nbsp;000 guldenia. Rainierilla ei kuitenkaan ollut rahaa, ja hän liittyi Ranskan armeijaan ja osallistui satavuotiseen sotaan Kaarle V:n joukoissa. Rainier kuoli maanpaossa vuonna 1407. 

Rainier oli myös Mentonin ja Roquebrunen yhteishallitsija.

Rainier II:n ensimmäinen avioliitto Maria del Carretton kanssa oli lapseton. Toisesta avioliitosta Isabella Asinarin kanssa syntyi ainakin yhdeksän lasta:

* Ambroise, yhteistyö hallitsija Roccabruna (1407–1427) ja Monaco (1419–1427), luopui vallasta vuonna 1427
* Antonien, Roccabrunan (1407–1427) ja Monacon (1419–1427) yhteishallitsija, luopui vallasta vuonna 1427
* Giacomo
* Giovanna
* Juhana I, kruununperillinen
* Gaspare
* Maria
* Griffetta
* Enrico

## Lähteet
* Françoise de Bernardy, *Princes of Monaco: the remarkable history of the Grimaldi family*, ed. Barker, 1961
Kauppakeskus Cantti

**Kauppakeskus Cantti** on usean huonekalu- ja sisustusalan yrityksen ja näiden tyyliltään erilaisten toimitilarakennusten keskittymä Kuopion Leväsen kaupunginosassa. Markkinoinnissaan Cantti käyttää katuosoitetta Leväsentie 2, mutta osa rakennuksista sijaitsee käytännössä osoitteessa Kartanonkatu 4b.

Kauppakeskuksen koko on 23&nbsp;700 neliömetriä. Kauppakeskuksen ensimmäinen vaihe valmistui helmikuussa 2006, toinen syyskuussa 2006 ja kolmas vaihe marraskuussa 2007. Kauppakeskuksen on rakentanut Skanska.

Osa Kauppakeskus Cantin kiinteistöistä on ollut vuodesta 2006 lähtien ulkomaalaisomistuksessa. Tuolloin kaksi osaa myytiin 22 miljoonalla eurolla tanskalaisomistukseen. Sieltä rakennukset ovat siirtyneet edelleen muille kansainvälisille kiinteistösijoittajille. Maaliskuussa 2016 uutisoitiin puolestaan Cantin Kartanonkadun puoleisten Iskun ja Vepsäläisen kiinteistöjen myynnistä luxemburgilaiselle kiinteistösijoittaja Sirius Capital Parnersille.

Kauppakeskittymän pohjoispuolella toimii Kauppapaikka Herman, jonka liikkeistä K-Rauta Naumanen on aivan Cantin suurimman yksikön pohjoispuolella. Naapurustossa (Kartanonkatu 4a) toimii myös sisäleikkipuistoyritys HopLop. 

## Liikkeet

* Isku
* JYSK
* Keittiömaailma
* Laura & Nelson

* Maskun Kalustetalo
* Mattokeskus
*
* Vepsäläinen

## Lähteet

## Aiheesta muualla
*http://www.cantti.fi/
Terhi Koulumies

**Terhi Johanna Koulumies** (s. 4. huhtikuuta 1971) on suomalainen valtiotieteiden maisteri ja kokoomuksen helsinkiläinen kansanedustaja vuodesta 2019.

## Poliittinen toiminta
Koulumies valittiin eduskuntaan vuoden 2019 vaaleissa. Vuosien 2008–2020 varrella hän on toiminut Helsingin kaupunginhallituksen jäsenenä, kaupungin rakennusvirastoa johtavan yleisten töiden lautakunnan puheenjohtajana, kaupungin tarkastuslautakunnan puheenjohtajana, Helsingin Vanhusneuvoston puheenjohtajana sekä Helsingin asuntolautakunnan varapuheenjohtajana. 

Koulumies valittiin Helsingin kaupunginvaltuustoon ensimmäisen kerran vuoden 2008 kunnallisvaaleissa 1&nbsp;063 henkilökohtaisella äänellä. Hänet on valittu kaupunginvaltuustoon uudelleen vuosina 2012, 2017 ja 2025, jolloin hän sai 2&nbsp;350 ääntä.

Koulumies pyrki eduskuntaan ensimmäisen kerran vuoden 2015 eduskuntavaaleissa. Hän sai vaaleissa 4&nbsp;148 ääntä ja pääsi Helsingin vaalipiirissä puolueensa ensimmäiselle varasijalle. Vuoden 2019 eduskuntavaaleissa hän sai 7&nbsp;233 ääntä ja nousi eduskuntaan. Koulumies valittiin vuonna 2023 toiselle edustajakaudelleen 6&nbsp;512 äänellä.

## Näkemykset
### Arvot
Koulumies sijoittuu vaalikonevastausten perusteella poliittiseen keskustaan tai keskusta-oikeistoon. *[[Yle]]n* vaalikoneessa Koulumies ei erotu vahvasti konservatiivina tai liberaalina.  *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Koulumies on keskellä.

## Yksityiselämä
Pikkupojan kotiäitinä Koulumies julkaisi syksyllä 2007 esikoisromaaninsa *Vauvaa vailla* (Atena Kustannus oy), joka kertoo lapsettomuudesta.

Toimittaja Jyrki Koulumies on Terhi Koulumiehen setä. Molemmat kuuluvat vanhaan Schulman-aatelissukuun.

Koulumies kertoi maaliskuussa 2025, että hänellä on polysytemia-niminen verisyöpä. Hän saa verenohennushoitoa veritulppien ehkäisyyn.

### Uskonto
Koulumiehen mukaan kristinusko on olennainen osa Suomen kulttuuriperimää, ja on ihmetellyt ilmiötä, jota hän kutsuu hysteeriseksi peloksi uskontoja kohtaan. Koulumies uskoo Jumalaan ja pitää uskonnollisia elementtejä tärkeinä keskeisissä elämäntapahtumissa. Hän katsoo, että hengellisyyttä voi harjoittaa ilman kirkkoja tai uskonnollisia toimituksia, ja hän uskoo uskonnollisten tai hengellisten ihmeiden tapahtumiseen.

## Lähteet

## Aiheesta muualla
* http://www.terhikoulumies.fi/
* http://terhikoulumies.blogit.uusisuomi.fi/
Silikageeli

**Silikageeli** () on amorfista piidioksidia (SiO2 · n H2O). Se on yleisin kuivausaine ja sen CAS-numerot ovat 112926-00-8 ja 63231-67-4.
__notoc__
## Ominaisuuksia
Olomuodoltaan silikageeli on geeli-nimestään huolimatta kiinteää ja kovaa. Silikageeli esiintyy puhtaana yhdisteenä hajuttomina, mauttomina, myrkyttöminä, läpinäkyvinä ja pyöreähköinä rakeina, jotka eivät ole vesiliukoisia. Aine voi kuitenkin olla ärsyttävä nieltynä, joutuessaan silmiin tai pöly suurin määrin ihokosketuksessa. Aine on tunnettu sen erinomaisesta kyvystä adsorboida kosteutta suoraan ilmasta.

Silikageelirakeet on usein käsitelty vesipitoisuutta ilmentävillä kemikaaleilla, jotka muuttavat väriään kosteuspitoisuuden mukaan. Tähän on käytetty kobolttisuoloja, kuten kobolttinitraattia (Co(NO3)2), kobolttikloridia (CoCl2) tai diammoniumtetraklorokoboltaatti(II)a ((NH4)2[CoCl4]). Nämä yhdisteet ovat sinisiä kuivina, mutta muuttavat väriään pinkiksi joutuessaan tekemisiin kosteuden kanssa. Värin muutos johtuu koboltti-ionin (Co2+) ympärille koordinoituneista vesimolekyyleistä. Kobolttiyhdisteet tekevät silikageelistä usein haitallista tai myrkyllistäkin. Mikäli tuotteessa on käytetty näitä lisäaineita, se voi olla myös karsinogeenista.

Silikageelirakeet voidaan regeneroida eli aktivoida uudelleen, toisin sanoen uudistaa hygroskooppisiksi eli kosteutta sitoviksi lämmittämällä niitä kaksi tuntia 120&nbsp;°C:ssa.

## Käyttökohteita

Silikageelin käyttö liittyy yleensä sen kuivausominaisuuteen eli kykyyn sitoa vettä kaasuseoksesta, kuten ilmasta. Käyttökohteita ovat muiden muassa:
* Elektroniikan, hienomekaniikan, optiikan, lääkkeiden yms. tuotepakkauksissa huokoisiin pussukoihin pakattuna kosteusvaurioita ehkäisemässä.
* Kissanhiekka-astiassa hajuhaittoja eliminoimassa sekä nestettä sitomassa. Näissä tuotteissa on usein myös bentoniittia.
* Askartelutuotteena kuivakukkien valmistuksessa.

## Katso myös
* Kiteytynyt piidioksidi eli kvartsi poikkeaa ominaisuuksiltaan huomattavasti amorfisesta silikageelistä.

## Lähteet
Jaunciems

**Jaunciems** (liivi *Ūžkilā*) on kylä Latvian Liivinrannan kulttuurihistorian suojelualueella. Kylän latvian-  ja liivinkieliset nimet tarkoittavat suomeksi 'uusi kylä'.

Jaunciems sijaitsee Itämeren rannalla Ventspilsin kunnan pohjoisimmassa kulmassa (Ventspils novads, 2009 kuntajako). Kylästä on noin 50 kilometrin matka Ventspilsiin.

## Lähteet
Aikaan sinikellojen

**Aikaan sinikellojen** on Jori Sivosen säveltämä, Juha ”Watt” Vainion sanoittama ja Paula Koivuniemen esittämä kappale. Koivuniemi levytti sen vuonna 1982, ja se julkaistiin hänen albumillaan *[[Luotan sydämen ääneen]]*. Se on Koivuniemen tunnetuimpia kappaleita, joka on julkaistu usealla hänen kokoelma-albumillaan, kuten levyillä *[[21 romanttista laulua]]*, *[[20 toivottua levytystä]]* ja 20 suosikkia -sarjan *[[Aikuinen nainen (albumi)|Aikuinen nainen]]* -levyllä. Lisäksi kappale julkaistiin singlenä ”Aikuinen nainen” -kappaleen yhteydessä.

*Aikaan sinikellojen* julkaistiin myös Juha Vainion sanoituksia sisältävällä albumilla *Sanat: Juha Vainio*.

## Lähteet
Funebre

**Funebre** oli yhdessä Abhorrencen kanssa yksi ensimmäisistä suomalaisista death metal -yhtyeistä. Lyhyen uransa aikana yhtyä äänitti kaksi demoa, 7″ EP:n sekä albumin Children of the Scorn, jonka tuotti entinen Stratovarius-kitaristi Timo Tolkki.

## Diskografia
;Studioalbumit
* 

**EP:t**
* 

;Kokoelma-albumit
* 

;Split-albumit
* 

;Demot
* 
* 

## Aiheesta muualla
* Official MySpace, viralliset MySpace-sivut
* Funebre Metal-Archivessa
Jukobox

**Jukobox** on vaasalainen salibandyseura, joka on perustettu vuonna 1989 alun perin Asevelikylän nuorisokerho Jukoboxin nuorisojoukkueeksi kaupungin nuoriskojen välisiin turnauksiin. Seura on yksi vanhimpia vaasalaisia salibandyseuroja. Salibandyliiton sarjoihin joukkue lähti vuonna 1999 ja samana vuonna perustettiin myös Jukobox ry. Miesten edustusjoukkue nousi 2005-06 päätteeksi II-divisioonaan. Seura toimi aktiivisesti vuosina 1999-2008. Vuonna 2008 seura päätyi yhdistämään toimintonsa SB Vaasan kanssa ja luovutti heille sarjapaikkansa silloisesta 3. divisioonasta.

Salibandyliiton sarjoissa sarjatasoilla II-VI divisioona. Lisäksi seura on osallistunut Vaasan kaupunkisarjaan Aurinkoliigaan vuosina 1997-2017. Jukobox voitti Aurinkoliigan kaudella 08-09 ja on saavuttanut kerran hopeaa sekä kolme kertaa pronssia.

## Sijoitukset Aurinkoliigassa
***97-98:** 5. sija
***98-99:** 9. sija (putoaminen karsintojen kautta)
***99-00:** 1. divisioona
***00-01:** 1. divisioona (nousukarsinnat)
***01-02:** 4. sija
***02-03:** 3. sija
***03-04:** 4. sija
***04-05:** 7. sija
***05-06:** 3. sija
***06-07:** 3. sija
***07-08:** 2. sija
***08-09:** 1. sija
***09-10:** 7. sija

## Aiheesta muualla
* Seuran viralliset sivut  (Ei enää toiminnassa)
Nolla käytöksessä

**Nolla käytöksessä** (*Zéro de conduite*) on Jean Vigon ohjaama ranskalainen elokuvaklassikko vuodelta 1933. Se on anarkistinen kuvaus sisäoppilaitoksen ankaraa kuria vastaan kapinoivista koulupojista. Elokuvan tunnetuimpia kohtauksia on poikien tyynysota makuuhuoneessa. Ranskassa elokuva joutui sensuurin kynsiin anarkisminsa ja auktoriteetteja halveksivan asenteensa takia ja pääsi julkiseen levitykseen vasta toisen maailmansodan jälkeen. 

Elokuvalla on ollut suuri vaikutus etenkin ranskalaisen elokuvan uuteen aaltoon. Selkeimmin sen vaikutuksen voi nähdä François Truffaut’n *[[400 kepposta|400 kepposessa]]* (1959) ja Lindsay Andersonin elokuvassa *[[Jos... (elokuva)|Jos...]]* (1968). 

Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Nolla käytöksessä* oli mukana  heistä kahdentoista listalla. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooleissa

## Lähteet
Axel August Lähteenkorva

**Axel August Lähteenkorva** (sukunimi vuoteen 1906 *Borenius*, 19. maaliskuuta 1849 Porvoo – 14. helmikuuta 1931 Käkisalmi) oli suomalainen kansanperinteen tutkija ja keräilijä.

Axel Boreniuksen vanhemmat olivat tuomiokapitulin asessori Alexander Ferdinand Borenius ja Anna Lovisa Gustava Ehrström. Hän pääsi ylioppilaaksi 1863 ja valmistui Helsingin yliopistosta filosofian kandidaatiksi 1871 ja maisteriksi 1873. 

Borenius toimi Helsingin yliopiston kirjaston ylimääräisenä assistenttina 1867–1868 ja 1872–1876, Suomalaisen Kirjallisuuden Seuran kustannustoimen ja kirjaston hoitajana 1876–1879 sekä oppikoulun opettajana ja vt. kansakoulun tarkastajana. Borenius oli sitten kansankoulujen tarkastajana Viipurin kaupungissa 1891–1895, Karjalassa 1895–1897, Sortavalassa 1898–1902, Heinolassa 1902–1906 sekä Lahdessa 1906–1921. Borenius toimi myös aputoimittajana Morgonbladetissa ja Kansakoulun lehdessä. Hän sai Helsingin yliopiston filosofian kunniatohtorin arvon 1923.

Borenius teki vuosina 1871–1889 kahdeksan eri kansanperinteen keruumatkaa pääasiassa Vienan Karjalaan ja Aunukseen. Borenius teki keruutyötä myös Satakunnassa, Hämeessä ja 1877 Inkerissä ja Virossa. Kaikkiaan hän keräsi matkoiltaan noin 1600 runomuistiinpanoa ja noin 900 kansansävelmää sekä teki huolelliset muistiinpanot muun muassa sävelmien esittäjistä. Borenius kirjoitti myös artikkeleita kansanperinteen alueelta.

## Teoksia
* *Runonkeruumatkalta Venäjän Karjalassa v. 1872*.    Suomalaisen Kirjallisuuden Seura, Helsinki 1876
* *Suomalaisia kansan-lauluja*, koonnut A. A. Borenius ; pianon myötäilykselle sovittanut G. Linsén.    K. E. Holm, Helsinki 1880
* *Suomen keskiaikaisesta runoudesta 1 : Luojan virsi*.   Tekijä, Porvoo 1886
* *Kalevalan esityöt 1 : Väinämöisestä*, toimittaneet Aksel Borenius ja Julius Krohn.  Suomalaisen Kirjallisuuden Seura, Helsinki 1891
* *Till frågan om besättandet af professuren i finska språket*.   Helsingfors 1891
* *Kalevalan esityöt 2 : Runokokous Väinämöisestä*, toimittaneet Aksel Borenius ja Julius Krohn.  Suomalaisen Kirjallisuuden Seura, Helsinki 1892
* *Huru bör undervisningen för klent begåfvade elever ordnas i städernas folkskolor? : referat för folkskolemötet i Jyväskylä i juni 1893*.   Otava, Kuopio 1893
* *Kalevalan esityöt 3 : Lisiä vanhaan Kalevalaan*, toimittaneet Aksel Borenius ja Julius Krohn.  Suomalaisen Kirjallisuuden Seura, Helsinki 1895
* *Kalevalan toisinnot / Les variantes du Kalevala : Suomen kansallis-epoksen ainekset järjestettyinä sisällyksen ja laulupaikkojen mukaan*.   Suomalaisen Kirjallisuuden Seura, Helsinki 1895
* *Kotimaisen hallituksemme toiminnasta kuutena viime vuonna : esitys Heinolassa maaliskuun 11 p:nä v. 1905 pidetyssä kansalaiskokouksessa*.   Heinola 1905

## Lähteet
* 
* Wikiaineisto : Kuka kukin oli 1961
* Etno.net : Axel August Lähteenkorva 

## Aiheesta muualla
*
Aikuinen nainen

**Aikuinen nainen** voi viitata seuraaviin asioihin:

* Aikuinen nainen, Paula Koivuniemen kappale
* 20 suosikkia – Aikuinen nainen, Paula Koivuniemen kokoelma-albumi
Viivi Tamminen

**Viivi Tamminen** on suomalainen ääninäyttelijä. Hän on esittänyt esimerkiksi ranskalaisessa animaatiosarjassa Code Lyoko Yumi Ishiyamaa. 

## Ääniroolit

## Lähteet
Astronautti (albumi)

**Astronautti** on pop-yhtye Pariisin Kevään toinen studioalbumi. Se julkaistiin 12. toukokuuta 2010. Albumi debytoi Suomen virallisen listan sijalla 12.

Ennen albumin julkaisua radioille lähetettiin albumin ensimmäinen single ”Invisible Man”, jossa nimestä huolimatta kuitenkin lauletaan suomeksi. Kappaleelle kuvattiin myös musiikkivideo.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Kaista/Plaza: 
* Mesta.net: 
* Soundi: 
* Yhteishyvä: 

## Lähteet
Pesäpallon miesten Mestaruussarjan kausi 1987

**Pesäpallon SM-sarja 1987**. Sarjajärjestelmää muutettiin jälleen. Kaksinkertaisen runkosarjan jälkeen kahdeksan parasta joukkuetta jatkoi pudotuspeleihin ja sijoille 9-12 jääneet jatkoivat karsintasarjassa. Pudotuspelit pelattiin kaksoisotteluin, jossa kahden ottelun yhteen laskettu tulos ratkaisi jatkoon menijän. Karsintasarja pelattiin sarjamuotoisesti ja joukkueet saivat lähtöpisteitä 3-2-1-0 runkosarjan sijoituksen mukaan.

Pudotuspelit osoittautuivat yleisömenestykseksi, niitä katsottiin yli 3200 katsojan keskiarvolla.

## Mestaruussarja
**Runkosarja**

**Pudotuspelit**

*Juoksulistoissa sisällä aloittavan juoksut on mainittu ylempänä.*

**Puolivälierät**

1. Ottelut 12. elokuuta

Vaasan Maila - Seinäjoen Maila-Jussit

Imatran Pallo-Veikot - Siilinjärven Ponnistus

Alajärven Ankkurit - Kiteen Urheilijat

Vimpelin Veto - Hyvinkään Tahko

2.ottelut 16. elokuuta

Seinäjoen Maila-Jussit - Vaasan Maila

Siilinjärven Ponnistus - Imatran Pallo-Veikot

Kiteen Urheilijat - Alajärven Ankkurit

Hyvinkään Tahko - Vimpelin Veto


**Välierät**

1. Ottelut

Imatran Pallo-Veikot - Seinäjoen Maila-Jussit 19. elokuuta

Alajärven Ankkurit - Hyvinkään Tahko 18. elokuuta

2.ottelut 23. elokuuta

Seinäjoen Maila-Jussit - Imatran Pallo-Veikot

Hyvinkään Tahko - Alajärven Ankkurit

**Loppuottelut**

1. Loppuottelu 29. elokuuta

Alajärven Ankkurit - Seinäjoen Maila-Jussit

2. Loppuottelu 30. elokuuta Video

Seinäjoen Maila-Jussit - Alajärven Ankkurit

**Pronssiottelu** (1 ottelu) 29. elokuuta

Hyvinkään Tahko - Imatran Pallo-Veikot

**Putoamissarja**

Riihimäki ja Nurmo putosivat sarjasta. Jyväskylän Kiri karsintaan. Sarjaan nousivat Kouvolan Pallonlyöjät ja Muhoksen Pallo-Salamat.

**SM-sarjakarsinta**

**SMJ:n mestarijoukkue**

Heikki Aittasalo, Jan Hautala, Kai Heikkilä, Jarmo Jokinen, Erkki Lahti, 
Vesa Mattila, Esa Mäntymaa, Jukka Peltoniemi, Hannes Rajala, Ari Rinta-Rahko,
Mika Sivunen, Jaakko Taipalus, Jari Tyynelä. Pelinjohtajat: Tapio Ristilä, Mauri Pyhälahti 
Joukkueenjohtaja: Jari Hyvönen Lääkäri: Aki Hintsa 

## Lyöjätilasto

## Etenijätilasto

## Tehotilasto

## Kärkilyöjät

## Palkinnot

## Lähteet
* http://pesis-fi.directo.fi/@Bin/352189/msu1987.txt
*Markku Siukonen - Matti Ahola: Urheilu Tieto 1988 ()

### Viitteet
Maggie Lawson

**Margaret Cassidy ”Maggie” Lawson** (s. 12. elokuuta 1980 Louisville, Kentucky, Yhdysvallat) on yhdysvaltalainen näyttelijä. Hänellä on kaksi veljeä, Nick ja Chris. Maggie on näytellyt esimerkiksi Neiti Etsivää samannimisessä elokuvassa sekä etsivä Juliet O'Haraa tv-sarjassa *[[Vihjeet hukassa]]*.

## Aiheesta muualla

*
En päivääkään vaihtaisi pois

**En päivääkään vaihtaisi pois** voi viitata seuraaviin asioihin:

* En päivääkään vaihtaisi pois (vuoden 1972 kappale), Tapio Rautavaaran kappale vuodelta 1972
* En päivääkään vaihtaisi pois (vuoden 1979 kappale), Rautavaaran viimeiseksi levytykseksi jäänyt kappale vuodelta 1979
* En päivääkään vaihtaisi pois (albumi), Rautavaaran kokoelma-albumi
* En päivääkään vaihtaisi pois (kirja), Rautavaarasta kertova kirja vuodelta 1978